Učni list

**Analiza rezultatov mature**

*Poglejmo statistične podatke o rezultatih mature iz matematike 2008, osnovni nivo, spomladanski in jesenski rok skupaj.*

*Povprečno število odstotnih točk je bilo 64,69 in standardni odklon 15,72, rezultati so bili približno normalno porazdeljeni.*

1. Kolikšna je verjetnost, da je izbrani dijak dosegel manj kot 40 odstotnih točk?

2. Kolikšna je verjetnost, da je izbrani dijak dosegel več kot 80 odstotnih točk?

3. Kolikšen odstotek dijakov je dosegel rezultat med 51 in 55 odstotnih točk?

4. Koliko jih je imelo rezultat nad 50 odstotnih točk, če vemo, da je maturo pisalo 6582 dijakov?

5. Kakšen rezultat je doseglo najslabših 10 % dijakov?

6. Kakšen rezultat je doseglo 10 % najboljših dijakov?

7. Oceno 4 in 5 je dobila najboljša tretjina dijakov. Najmanj koliko odstotnih točk je moral imeti dijak za oceno 4 ali več?